**PALESITS FAISKOLAI KFT. *PALESITS ZSOLT***

**2730 ALBERTIRSA, *Fax: +36 53/371-504***

**BAROSS U. 14/1. Mobil: +36 *30/ 557 3964***

**Adószám: 13499510-2-13**

***E-mail:*** [***palesitsfaiskola@gmail.com***](mailto:palesitsfaiskola@gmail.com) ***Web: www.palesitsfaiskola.hu***

Import alany kiajánlás, 2024. tavaszi kiültetésre

Az idei évben is megvételre ajánlok merisztéma szaporítású alanyokat, melyek nagy biológiai értékűek, homogének és mentesek mind kórokozóktól, mind kártevőktől.

|  |  |  |  |  |  |
| --- | --- | --- | --- | --- | --- |
| **faj** | **fajta** | **átmérő/mm** | **magasság/cm** | **nettó ár EUR/db** | **nettó ár Ft/db** |
| cseresznye | **GiSelA** 5, **6** | 3-5 | 20-25 | 1,50 |  |
|  | GiSelA 13,17 | 3-5 | 20-25 | 1,63 |  |
|  | **Maxma 14,** 60 | **3-5** | **20-25** | **1,43** |  |
|  |  |  |  |  |  |
| szilva és |  |  |  |  |  |
| kajszi |  |  |  |  |  |
|  | **Myrobalan 29C** | **2-4** | **25-30** | **0,94** |  |
|  |  |  |  |  |  |
|  |  |  |  |  |  |
|  |  |  |  |  |  |
| őszibarack, | **INRA GF 677** | **2-4** | **20-25** | **0,89** |  |
|  | **Barrier 1** | **2-4** | **20-25** | **1,11** |  |
| mandula | **Garnem** | **2-4** | **20-25** | **1,21** |  |

Az ajánlatban szereplő alanyok vírusmentes, certifikált minőségűek, a Magyar Szabványnak minden paraméterükben megfelelnek.

Rendelés esetén, a szállítás időpontját egyeztetjük!

**Fizetés:** megegyezés szerint. Az árak Ft-ban is fizethetőek, az aktuális MNB középárfolyam szerint.

**Szállítás:** az eladó telephelyéről, a vevő költségére történik.

**Az ajánlott alanyok jellemzői:**

GISELA 5 (148/2) Németországban fajkeresztezéssel előállított, in-vitro szaporítású cseresznyealany. Cseresznyefajtákkal jó a kompatibilitása, nem, vagy alig hoz sarjat. Féltörpe- törpe növekedési erélyű, a fák méretét 50-60%-kal csökkenti. Csemetéje megfelelően vastagszik, jól szemezhető, de rajta az oltványok gyengébb növekedésűek. Öntözött, támrendszeres cseresznye ültetvényekhez ajánlott, nagyon népszerű alany.

**GISELA 6 (G148/1)** Cerasus vulgaris x Cerasus canescens hibrid, középerős növekedési eréllyel, gyengébb termőhelyen is jó lehet. Az oltványok rajta korán termőre fordulnak és jó terméshozamot produkálnak.

**GISELA 13** Prunus Canescens x Prunus cerasus hibrid, a GiSelA 6-hoz hasonló növekedési eréllyel. A rá oltott fák nagyon nagy mennyiséget és kiváló minőséget produkálnak. Kiváló a kompatibilitása, nagyon jó az elágazódó képessége és a korona alkotó ágak szögállása ezen az alanyon. Az újratelepítésekre kifejezetten ajánlják! Kisebb a vízigénye jóval, mint a GiSelA 5 és GiSelA 5 alanynak.

**GISELA 17** Prunus canescens x Prunus avium hibrid, féltörpe növekedési erélyű, a MaxMa14-hez hasonló a növekedése. Rajta a fák gyorsan termőre fordulnak, kiváló gyümölcsméretet produkálnak. Kevésbé érzékeny a talaj és klimatikus feltételekre, mint az eddig ismert GiSelA-alanyok. Újratelepítésekhez is ajánlják! Az öntermékeny, túl jól kötődő fajták alanyának kifejezetten jó, PDV és PNRSV-vel szemben toleráns.

**Ma x Ma 14 (Brokforest)** sajmeggy és vadcseresznye hibrid. Csemetéi a faiskolákban megfelelően vastagodnak és jól szemezhetők. Az eredés is jó rajtuk, az oltványok első éves növekedése azonban gyengébb, mint a nálunk hagyományos alanyokon. Az alanyok télállóak, a szárazságot és a nagy mésztartalmat is jól elviselik, gyökérfulladásra sem érzékenyek. Rezisztensek a gyökérgolyvával szemben, tő és gyökérsarjat sem gyakran képeznek. Intenzív ültetvények alanyául ajánlható!

**Myrobalan 29 C** erős növekedésű,az USA-ban szelektált és Olaszországban forgalmazott alany, mely jó kompatibilitással rendelkezik mind a kajszi, a szilva és japánszilva fajtákkal, de még őszibarack alanyként is használható. Különféle talajokhoz jól alkalmazkodik, közepesen sarjad, nem igényes.



1. **kép Myrobalan 29 C alany**

**INRA GF 677** francia mandulabarack hibrid. Csemetéi az oltvány faiskolában jól erednek. Szemzés eredés és oltványkihozatal a hazai faiskolákban nem rosszabb, mint a magonc alanyokon. Rajta az őszibarack fajták igen erősen nőnek, termőképességük is nagyon jó. A száraz, nagy mésztartalmú talajokat is jól tűri, nem érzékeny az újratelepítéseknél jellemző talajúntságra sem! Rezisztens a fonálférgekkel szemben! A dél-magyarország és közép-dunántúl bevált alanya.

**Garnem** vörös levelű, mandulabarack hibrid. Hasonlóan jó tulajdonságokkal, mint a GF677. A vörös levél nagy könnyebbséget ad a faiskolai munkáknál, pl. vadalás. Őszibarack és mandula alanyául ajánlják.

**Barrier 1** az USA mandula ültetvényeinek egyik legnépszerűbb alanya. Gyökeresedése gyors, jól elágazódó gyökérrendszert produkál, mélyen gyökeresedő, így kiemelten jó az aszály tűrése! Gyökér fonálférgekkel szemben ellenáll (toleráns). Prunus persica x Prunus davidiana hibrid. Kompatibilitása őszibarackokkal és kajszibarackokkal kiváló, néhány japánszilvával és legtöbb mandulával is jó. Az újratelepítéseknél kiválóan használható! Tolerálja a meszes és lúgos talajokat is. Kiválóan bírja a száraz talajokat is.



1. **kép GF677 alany tálcában**



1. **kép Garnem alany cserépben,**

**szabadföldbe kiültethető méretben**

****

1. **kép GF677 szemzésre kész szabadföldi tábla**

****

1. **kép Barrier 1 alany június közepén, szabadföldre kiültetve**

Ha az árlistában nem szereplő alanyokra (pl. Adesoto, Rootpac R, Wavit, stb.) szeretne árajánlatot kérni, kérem, e-mailben jelezze!

A merisztéma alanyokon kívül import magonc és dugvány alanyokat is árusítunk, pl. Kirchensaller körtealanyt, amely bojtos gyökérzetű és St-Julien A dugvány alanyt, amely a mirobalán magoncnál 20%-kal kisebb növekedésű, homogén, mind szilva, mind kajszi alanynak kiváló.

Egy kis ízelítő belőlük:

**Pyrus communis Kirchensaller Mostbirne** vírusmentes, certifikált, 1x0, ’5/7/9/12 mm

Minden körte fajtával jó az affinitása, a Pyrus pyraster magoncoktól eltérő sűrű gyökérzetével hívja fel magára a figyelmet. Ez elsősorban agyagos talajú faiskolákban nagyon hasznos.



**Pyrus communis Kirchensaller Mostbirne, 1x0 magoncok**

**Prunus GiSelA ® 5 (S)** vírusmentes, certifikált, 1/0, 5/7/9 mm

Német fajhibrid, amely jelenleg a törpésítő cseresznyealanyok közül a legelterjedtebb. Csemetéje jól vastagodik, jól szemezhető, jó a kompatibilitása a cseresznye fajtákkal, nem, vagy csak kevéssé sarjadzik. Fái féltörpe-törpe növekedésűek, ez az alany a fák méretét 50-60 %-kal csökkenti.

**Prunus GiSelA ® 6 (S)** vírusmentes, certifikált, 1/0, 5/7/9 mm

A GiSelA **®** 5 alanyhoz hasonló, de kicsit erősebb növekedési erélyű törpítő cseresznye alany.

**Prunus persica ’Montclar’ ®** vírustesztelt, certifikált, 1/0, 5/7/9/12 mm

Franciaországban szelektált őszibarack magoncalany. A rászemzett fák erős növekedésűek, jó termőképességűek, kevésbé érzékenyek a klorózisra, valamint a talaj magnéziumhiányára.

****

**Prunus persica ’Montclar’ ® őszibarack magonc**

**Prunus persica ’Rubira’** vírustesztelt, certifikált, 1/0, 5/7/9/12 mm

Franciaországban szelektált, egyöntetűen vörös levelű, amerikai származású őszibarack magoncalany. Magjai közel 100%-an kelnek, csemetéi jól növekszenek, jól szemezhetők, egyöntetűek. Gyökérgolyvára nem érzékeny, levéltetvek és egyes nematódák is kerülik. A rászemzett fák középerősnövekedésűek lesznek.



**Prunus persica ’Rubira’**

**Prunus ’St. Julien A’** vírustesztelt, certifikált, 0/1, 6/8/10/12 mm, dugványalany

East-Mallingban (Anglia) szelektált kökényszilva alany. Elsősorban szilvaalany, de jó a kompatibilitása a kajszikkal is és más csonthéjasokat is elvisel, még a mandulát is. 20%-kal kisebb fákat nevel, mint a mirobalán magonc, kiegyenlített állomány, nem, vagy alig sarjadzik.



**Prunus ’St. Julien A’ dugványalany**

**Prunus ’Pumi Select’** vírustesztelt, certifikált, 0/1, 6/8/10/12 mm dugványalany

Törpe alany csonthéjasoknak, főleg kiskerti fák alanya lehet. Őszibarack, nektarin, kajszibarack, szilva és mandula is megél rajta. A „balkon programokon” részt vevő gyümölcsfák alanya ez a fajta.

**Prunus ’WA-VIT’ ® Prudom (S)** vírustesztelt, certifikált, 1/0, 5/7/9 mm, dugványalany

Egy régi német fajta, a Wangemheim magoncaiból szelektálták ki és merisztéma laboratóriumokban szaporították fel ezt a kis növekedésű alanyt. Szilva és kajszibarack fajtákkal kiváló az affinitása, nagyon termékenyek a fái. Intenzív termesztési rendszerekhez, akár jégháló alá is ajánlottak a rá szemzett fák.

Kérjen árajánlatot és döntsön jól!

Palesits Zsolt ügyvezető